Intercity-Express
Intercity-Express — shuningdek, ICE qisqartmasi bilan ham tanilgan, Deutsche Bahn tomonidan ishlab chiqilgan, asosan Germaniyada tarqatiladigan tezyurar poezdlar tarmogʻi hisolanadi. Intercity-Express poezdlarining hozirgi avlodi ICE 3 Siemens AG va Bombardier konsortsiumi tomonidan Siemens AG kompaniyasining umumiy rahbarligi ostida ishlab chiqilgan. Ular uchun maxsus qurilgan temir yoʻl tarmogʻining uchastkalarida ICE poezdlarining maksimal tezligi soatiga 330 km ni tashkil qiladi. Tarmoqning standart uchastkalarida ICE tezligi oʻrtacha 160 km/soat. ICE soatiga 230 km dan yuqori tezlikka erisha oladigan uchastkalarning uzunligi 1300 km ni tashkil qiladi. ICE — Deutsche Bahn tomonidan taqdim etilgan shaharlararo poezdning asosiy turi hisoblanadi. Ular maksimal tezlikni hamda maksimal sayohat qulayligini taʼminlaydi. ICE Siemens AG tomonidan „Siemens Velaro“ umumiy brendi ostida tezyurar poyezdlar oilasining rivojlanishi uchun asos boʻlgan. Velaro loyihalari, xususan, Ispaniya va Xitoyda amalga oshirilgan. Ushbu poezdlar, shuningdek, yuqori tezlikdagi liniyalarda foydalanish uchun Rossiyaga yetkazib beriladi.